 Waxaa kaloo halkaa ka hadlay guddoomiyaha ururka ka hortagga tacadiyada saxafiyiinta Soomaaliyeed Mudane Axmed Cali Maxamed Shariif oo sheegay in ururkiisu uu isku howlay indho ku haynta tacadiyada loo gaysto saxafiyiinta Soomaaiyeed, wuxuuna soo bandhigay weriyeyaal iyo xarumo warbaahin oo gaaraya illaa 23 oo sannadkii la soo dhaafay loo gaystay tacadiyo uuna ururkiisa diiwaangeliyay, 7-ka mid ah tacadiyadaas waxay ka dhaceen Somaliland, 7-kalena waxay ka dhaceen Puntland, 9-ka kalena ay ka dhaceen koonfurta Soomaaliya, wuxuuna xusay inuu xiriir wada shaqeyn uu ka dhexeeyo 7-hayadood oo caalami ah. 